b'\n_START_ARTICLE_\nNazisternes bogbr\xc3\xa6nding\n_START_PARAGRAPH_\nNazisternes bogbr\xc3\xa6nding var en kampagne iv\xc3\xa6rksat af myndighederne i Nazi-Tyskland for at br\xc3\xa6nde b\xc3\xb8ger i Tyskland som ikke var i samme svar med nazisternes ideologi. I alt blev der br\xc3\xa6ndt omkring 25.000 b\xc3\xb8ger fra 2500 forfattere. Aktionen blev gennemf\xc3\xb8rt 10. maj 1933.\n_START_SECTION_\nBaggrund\n_START_PARAGRAPH_\nI 1933 begyndte Propagandaminister Joseph Goebbels arbejdet med at ensrette kulturvirksomheden s\xc3\xa5 at den blev i samme svar med nazistenes m\xc3\xa5l. De nye myndigheder begyndte udrensningen af j\xc3\xb8diske kulturorganisationer og andre som blev anset som suspekte._NEWLINE_De tyske studenter stod i f\xc3\xb8rste linje i nazibev\xc3\xa6gelsen. Ultranationalismen og antisemitismen stod st\xc3\xa6rkt i middelklassen og s\xc3\xa6rligt var modstanden mod Weimarrepublikken (1919-1933) stor blandt studenterne.\n_START_SECTION_\nBogbr\xc3\xa6ndingskampagnen\n_START_PARAGRAPH_\nDen 6. april 1933 proklamerede den tyske studentorganisations (Deutsche Studentenschaft) hovedkontor for presse og propaganda en landsomfattende "aktion mod anti-tyske holdninger". 8. april offentliggjorde organisationen sine tolv teser som indebar et "rent" sprog og en "ren" kultur. De angreb "j\xc3\xb8disk intellektualisme" og kr\xc3\xa6vede at universiteterne skulle v\xc3\xa6re centre for tysk nationalisme._NEWLINE_Den 10. maj blev der gennemf\xc3\xb8rt bogbr\xc3\xa6ndinger af 25000 b\xc3\xb8ger af s\xc3\xa5kaldte "anti-tyske" b\xc3\xb8ger. I de fleste universitetsbyer blev der gennemf\xc3\xb8rt fakkeltog og p\xc3\xa5 m\xc3\xb8depladserne blev der gennemf\xc3\xb8rt ritualer med musik, sange og eder \xe2\x80\x93 mens nazistudenterne kastede b\xc3\xb8ger p\xc3\xa5 b\xc3\xa5let. _NEWLINE_En del af bogbr\xc3\xa6ndingen blev udsat p\xc3\xa5 grund af regn. Andre blev lagt til St. Hans aften. Til trods for dette blev der gennemf\xc3\xb8rt 34 bogbr\xc3\xa6ndingsceremonier og aktionen blev regnet som en succes med stor pressed\xc3\xa6kning og enkelte af arrangementerne blev overf\xc3\xb8rt live p\xc3\xa5 radio.\n_START_SECTION_\nLitter\xc3\xa6re eftervirkninger\n_START_PARAGRAPH_\nUnder talen ved bogbr\xc3\xa6ndingen i Berlin annoncerede Goebbels at "sj\xc3\xa6len til det tyske folk kan udtrykke sig igen. Flammerne oplyser ikke kun om enden p\xc3\xa5 en gammel \xc3\xa6ra, de lyser ogs\xc3\xa5 op for en ny." Goebbels flyttede kontrollen over litteraturen over til sit eget departement. Departementet satte hurtigt standarder for hvordan forfattere skulle skrive. Litter\xc3\xa6re v\xc3\xa6rker m\xc3\xa5tte skrives indenfor fire kategorier Fronterlebnis, om krigens kameratskab. Weltanschauung, genspejle nazisternes syn p\xc3\xa5 verden. Heimatroman, om tysk nationalromantik. Rassenkunde om nazismens rasesyn.\n_START_SECTION_\nMindesm\xc3\xa6rker\n_START_PARAGRAPH_\nI Berlin p\xc3\xa5 Bebelplatz ved siden af statsoperaen er der bygget en montre i bakken med tomme boghylder p\xc3\xa5 stedet hvor bogbr\xc3\xa6ndingen i Berlin blev foretaget 10. maj 1933. Ved siden af er en bronzetavle som minder om h\xc3\xa6ndelsen. I denne finder man ogs\xc3\xa5 et citat fra Heinrich Heines "profeti" fra 1821. _NEWLINE_"Det var kun forspil. Hvor de har br\xc3\xa6ndt b\xc3\xb8ger, vil de ende med at br\xc3\xa6nde mennesker." (Originalsprog: "Das war Vorspiel nur. Dort, wo man B\xc3\xbccher verbrennt, verbrennt man am Ende auch Menschen." )_NEWLINE__NEWLINE_- Heinrich Heine, Almansor (1821)_NEWLINE_I G\xc3\xb6ttingen er der placeret en "t\xc3\xa6nketavle" ved Albanikirchhof (p\xc3\xa5 den tid Adolf Hitlers platz). I Frankfurt er der placeret en mindestavle mellem den gamle Nikolaikirke og justitsbygningen. Tilsvarende mindesm\xc3\xa6rker findes i en r\xc3\xa6kke tyske byer som Hamborg, Landau, Bremen, Dusseldorf, Erlangen og K\xc3\xb6ln. _NEWLINE_I flere andre tyske byer har der v\xc3\xa6ret mindesarrangementer p\xc3\xa5 de steder hvor bogbr\xc3\xa6ndingen fandt sted.'